PATVIRTINTA

Turgelių “Aistuvos” gimnazijos direktoriaus 20121 m. spalio 11 d. įsakymu Nr. V1-165

**TURGELIŲ “AISTUVOS” GIMNAZIJOS PROJEKTINĖS VEIKLOS TVARKOS APRAŠAS**

**I. BENDROSIOS NUOSTATOS**

1. Turgelių “Aistuvos” gimnazijos projektinės veiklos tvarkos aprašas (toliau

Aprašas) reglamentuoja projektų planavimo, vykdymo, vertinimo, atsiskaitymo tvarką.

2. Vartojamos sąvokos:

2.1. **Projektas** – tai organizuota mokinių veikla, nukreipta į realios problemos sprendimą ir turinti apibrėžtą laiką problemai spręsti, baigtinius išteklius, su numatytais problemos sprendimo etapais, vertinimu ir ataskaita.

2.2. **Projekto tikslas** apibrėžia galutinį rezultatą (ko bus siekiama įgyvendinant projektą) ir yra projekto darbų orientyras.

2.3. **Projekto uždaviniai –** tai projekte numatomi etapai tikslui pasiekti. Uždaviniai siejami su projekto rezultatais, kad vėliau būtų galima patikrinti, ar yra įgyvendinti ir rezultatas yra akivaizdus, matomas, išmatuojamas.

2.4. **Projekto planas –** tai projekto vykdymo etapai, kuriuose numatyti problemos

sprendimo būdai, dalyvių atsakomybės sritys, terminai, ištekliai, vertinimo kriterijai.

2.5. **Projekto komanda –** tai laikinai suburta mokinių grupė (2 – 4 mokiniai) tikslui pasiekti ir projekto vadovas – mokytojas.

2.6. **Projekto vertinimas –** projekto eigos vertinimas, kai įsivertina kiekvienas narys / grupė

už tarpinius rezultatus, ir galutinis visos komandos vertinimas už problemos sprendimą pateikiant ataskaitą.

2.7. **Projekto anotacija** – trumpas projekto apibūdinimas.

3. Projektinės veiklos metu organizuojami ilgalaikiai (trukmė ne mažiau kaip vieneri metai) ir trumpalaikiai (trukmė iki trijų mėnesių) projektai.

4. Gimnazijoje organizuojami:

4.1. Ilgalaikiai I–II g. klasių mokinių projektiniai darbai, kurių tematika yra pasirenkama

laisvai.

4.2. Ilgalaikiai 7–8 klasių mokinių projektiniai darbai, kurių tematika

orientuota į mokomųjų dalykų ugdymo turinio įgyvendinimą ir bendrųjų kompetencijų ugdymą.

4.3.Trumpalaikiai 5–6, klasių mokinių projektiniai darbai, kurių tematika orientuota į mokomųjų dalykų ugdymo turinio įgyvendinimą ir bendrųjų kompetencijų ugdymą.

5. Projektinio darbo tikslai:

5.1. Sudaryti sąlygas mokiniams ugdytis mokymosi mokytis gebėjimus, gebėjimus spręsti problemas, priimti sprendimus, savarankiškai mokytis.

5.2. Skatinti mokinius savarankiškai, pažangiai mąstyti, kurti, tyrinėti, analizuoti.

5.3. Skatinti mokinių bendravimą ir bendradarbiavimą bei ugdyti socialines kompetencijas.

6. Projektinio darbo struktūra:

6.1. Projektą sudaro trys dalys: procesas, rezultatas, pristatymas.

6.2. Pagal veiklos pobūdį projektas gali būti:

6.2.1.Tiriamasis (šaltinių analizė, gamtamoksliniai, socialiniai tyrimai), jį sudaro aprašas /

pateiktys ir jo / jų pristatymas.

6.2.2.Kuriamasis - technologijų (produkto, paslaugos sukūrimas), jį sudaro produktas, aprašas / pateiktys ir jo / jų pristatymas.

6.2.3.Meninis - kuriamasis (muzikinis numeris, teatro etiudas, šokis, spektaklis, filmas ir pan.), jį sudaro kūrybinis darbas, aprašas, kūrybinio darbo pristatymas.

6.3. Projekto aprašą / pateiktis sudaro šios dalys:

6.3.1.Titulinis lapas (1 priedas);

6.3.2.Turinys;

6.3.3.Akademinio sąžiningumo deklaracija; ( 2 priedas)

6.3.4.Įvadas;

6.3.5.Dėstomoji dalis;

6.3.6.Įsivertinimas;

6.3.7.Literatūros šaltinių sąrašas;

6.3.8.Priedai (jei yra).

7. Per mokslo metus 5-8 ir I–II g. klasėse gali būti organizuojamas tik vienas ilgalaikis ar trumpalaikis projektas.

8. Projektinės veiklos organizavimo principai: prognozavimas, nuoseklumas, grįžtamasis ryšys, ryšys su socialine aplinka, interesų derinimas, aktyvumas, asmens vystymasis, orientacija į tikslą, kompleksiškumas, išteklių balansavimas, lankstumas, sistemiškumas, funkcionalumas, optimalumas, suderinamumas ir logiškumas.

**II. PROJEKTINĖS VEIKLOS ORGANIZAVIMAS**

9. Valandos projektinei veiklai skiriamos iš mokyklos nuožiūra skiriamų valandų. Mokytojams, vadovaujantiems, kuruojantiems, konsultuojantiems mokinių projektinėms veikloms, apmokama pagal etatinio mokytojų apmokėjimo modelį iš valandų, skirtų darbui bendruomenei. Mokytojas gali būti ne daugiau kaip 3 projektinių darbų vadovu.

10. Projektinę veiklą vykdo 5–8 klasių ir I–II gimnazijos klasių mokiniai.

11. Projektinę veiklą 5–8 klasėse ilgalaikiuose dalyko planuose numato dalykų mokytojai atsižvelgdami į dalyko ugdymo turinio įgyvendinimą.

12. Projektinė veikla 5–8 klasėse orientuota į mokinių savarankišką mokymąsi bendradarbiaujant.

13. Mokytojai, vykdydami trumpalaikius ir ilgalaikius projektus, numato tarpinių atsiskaitymų terminus, veiklas ir vertinimo kriterijus. Kiek tarpinių atsiskaitymų reikia sprendžia kiekvienas mokytojas atsižvelgdamas į vykdomą projektą.

14. I–II gimnazijos klasių mokiniams yra privalomas ilgalaikis projektinis darbas, kurio

temą mokiniai renkasi patys konsultuodamiesi su dalykų mokytojais, pateikusiais projektų temas.

14.1. Projektinio darbo temą mokiniai turi pasirinkti iki spalio 29 d., o projektą pabaigti ne vėliau kaip iki balandžio 1 d.

14.2. Mokinys / mokinių grupė, pasirenka mokytojo/projekto vadovo pasiūlytą projektinio darbo temą, užpildo projekto rengimo lapą (3 priedas). Užpildytą projekto rengimo lapą mokiniai paduoda klasės auklėtojui.

14.3. Klasės auklėtojas parengia sąrašą su mokinių pasirinkimais (4 priedas) ir pateikia

direktoriaus pavaduotojui ugdymui iki einamųjų mokslo metų lapkričio 5 d..

14.4. Projektų vadovai kartu su mokiniais aptaria projekto vykdymo tvarkaraštį (5 priedas).

14.5. Projektų vadovai pagal projekto vykdymo tvarkaraštį konsultuoja mokinius, konsultacijas fiksuoja MANO dienyno skiltyje Kita veikla.

15.Pasibaigus projektui parengiamas elektroninis projekto aprašas (Priedas Nr. 6). Projektų aprašai, įrašyti į elektronines laikmenas, kaupiami gimnazijos kietajame diske.

16.Projektinių darbų pristatymas vyksta paskirtomis dienomis visoje gimnazijoje, skiriant ne mažiau kaip 4 valandas iš pažintinei, meninei, kultūrinei, projektinei veiklai skirtų valandų.

**III. PROJEKTINIŲ DARBŲ VERINIMAS IR PRISTATYMAS**

17. Projektinius mokinių darbus vertina dalyko mokytojas / projekto vadovas ir projektinių darbų vertinimui sudaryta komisija iš metodinės grupės mokytojų: komisijos pirmininkas – metodinės grupės pirmininkas ar direktoriaus pavaduotojas ugdymui, nariai: projekto vadovas, 1-2 kiti dalyko/-ų mokytojai. Vertinama projektinio darbo procesas, rezultatas ir pristatymas. Dalyko mokytojai/ projekto vadovai dalyko vertinimo sistemoje numato projektinio darbo pažymių skaičių per mokslo metus.

18. Organizuojami tarpiniai ir galutinis projekto vertinimai. Jie fiksuojami MANO dienyne.

19. Galutinis projekto vertinimas vyksta pateikus projekto aprašą. (6 priedas)

20. Vertinama pagal kriterijus (7 priedas.)

20.1. Projekto proceso veiklos sritys (planavimas, atlikimas, pristatymo rengimas)

20.2. Projekto rezultato veiklos sritys (tyrimo atlikimas ar produkto sukūrimas, ataskaitos rengimas).

20.3. Projekto pristatymo veiklos sritys (pristatymo turinys, kalbėjimo situacija, refleksija ir įsivertinimas).

Projektinės veiklos organizavimo tvarkos aprašo

1 priedas

**TURGELIŲ „AISTUVOS“ GIMNAZIJA**

Vardenis Pavardenis

.............klasės mokinys(-ė) (-iai)

**PAVADINIMAS**

Projektinis darbas

Darbo vadovas

Jezavitiškės

20......... -..........-............

Projektinės veiklos organizavimo tvarkos aprašo

2 priedas

AKADEMINIO SĄŽININGUMO DEKLARACIJA

20 \_\_\_\_\_\_\_m.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_d.

Jezavitiškės

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_ klasės mokinys(-ė) patvirtinu kad mano projektas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengtas savarankiškai ir visi pateikti duomenys gauti sąžiningai. Darbe / projekte nėra panaudota informacinė medžiaga, kurią galima priskirti plagiatui ar kuri pažeidžia autorių teises, visi darbe pateikti duomenys surinkti paties darbo autoriaus arba cituojami pagal keliamus reikalavimus.

Projekto autorius:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Projektinės veiklos organizavimo tvarkos aprašo

3 priedas

**TURGELIŲ „AISTUVOS“ GIMNAZIJA**

**PROJEKTO RENGIMO LAPAS**

\_\_\_\_\_\_\_\_\_\_\_\_\_\_klasės mokinio(-ės) (-ių):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasirinktas projektas:

|  |  |  |  |
| --- | --- | --- | --- |
| Projekto tema | Dalykas | Projekto vadovas | Projekto anotacija (trumpas apibūdinimas) |
|  |  |  |  |

Projekto vadovas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Projektinės veiklos tvarkos aprašo

4 priedas

**TURGELIŲ „AISTUVOS“ GIMNAZIJA**

\_\_\_\_\_\_\_\_\_\_\_\_\_\_\_\_\_ klasės mokinių pasirinktos projektinių darbų temos

|  |  |  |  |  |
| --- | --- | --- | --- | --- |
| Eil. Nr. | Mokinio vardas, pavardė | Projekto tema | Dalykas | Projekto vadovas |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Klasės auklėtojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė, parašas)

Projektinės veiklos organizavimo tvarkos aprašo

5 priedas

**TURGELIŲ „AISTUVOS“ GIMNAZIJA**

**PROJEKTO VYKDYMO TVARKARAŠTIS**

|  |  |  |  |
| --- | --- | --- | --- |
| **Laikas** | **Susitarta data** | **Veikla** | **Atsakingas asmuo** |
| Spalio mėn. | Iki 22 d. | Mokytojai siūlo mokiniams po tris savo dalyko temas kiekvienai klasei | Mokytojas |
| Spalio mėn. | Iki 29 d. | Mokiniai renkasi dalyką iš kurio planuoja rengti projektą, informuoja mokytoją, kartu su mokytoju išgrynina projekto idėją, temą, rašo projekto anotaciją. | Mokinys |
| Lapkričio mėn. | 8-9 d. | Mokiniai pateikia projektinio darbo temą. Pildo projektinio darbo lapą. | Klasės auklėtojas |
| Lapkričio mėn. | 10-30 d. | Analizuojami šaltiniai, numatomi galimi rezultatai, numatomos konkrečios projekto įgyvendinimo datos. | Mokinys, projekto vadovas |
| Gruodžio, Sausio mėn. |  | Atliekamas tyrimas ar kuriamas produktas, konsultavimasis su mokytoju. | Mokinys, projekto vadovas |
| Vasario, Kovo mėn. |  | Rengiamas aprašas, konsultavimasis su mokytoju | Mokinys, projekto vadovas |
| Balandžio mėn. |  | Rengiamas pristatymas, konsultavimasis su mokytoju | Mokinys, projekto vadovas |
| Gegužės mėn. |  | Projekto pateikimas vadovui. Projekto proceso ir rezultatų vertinimas pagal vertinimo kriterijus. | Mokinys, projekto vadovas |
| Birželio mėn. |  | Projekto pristatymas. Pristatymo vertinimas pagal vertinimo kriterijus. | Mokinys, projekto vadovas, komisija. |

Projektinės veiklos tvarkos aprašo

6 priedas

**PROJEKTO APRAŠAS**

1. Įvadinė dalis

Pagrindinė projekto idėja ir jos pagrindimas ( atsižvelgiama į mokymosi sąlygas, realią padėtį praktinėje veikloje, tikslinę grupę ir problemą).

Projekto tikslai ir uždaviniai

Projekto komanda

1. Projekto pristatymas

Nuosekliai pateikiama visa projekto eiga. Turi būti atskleistas siūlomos problemos sprendimo būdas.

1. Išvados

Išvadomis parodoma darbe keltų uždavinių išsprendimo būklė ir pateikiamas naujas supratimas rengiant projektą, išryškinant sėkmes ir nesėkmes.

1. Literatūros sąrašas
2. Priedai

( Darbo plano dokumentas, stambesnės schemos, naudotos priemonės ir informacija, padedanti suvokti turinį. Kiekvienas priedas numeruojamas ir pateikiamas naujame puslapyje. Jeigu priedų daugiau negu 3, prieš juos pateikiamas priedų sąrašas.)

Projektinės veiklos tvarkos aprašo

7 priedas

**PROJEKTO VEIKLOS SRITYS, VERTINIMO KRITERIJAI, JŲ POŽYMIAI**

|  |  |  |  |  |
| --- | --- | --- | --- | --- |
| **Veiklos sritys** | **Vertinimo kriterijai ir jų požymiai** |  | **Taškai** |  |
|  |  | **Atitinka** | **Iš dalies atitinka** | **Neatitinka** |
| **Projekto procesas** | Projekto komanda generuoja idėjas, mokinių grupė   * pateikia savarankiškai suformuluotą darbo temą, nuoseklų atlikimo planą * pasirenka tinkamus informacijos šaltinius * pasirenka darbo atlikimo metodus, priemones * pristato tarpinius rezultatus * įsivertina, esant būtinybei koreguoja darbo atlikimą * pasirenka tinkamą pristatymo formą | **2**  **2**  **2**  **2**  **2**  **2** | **1**  **1**  **1**  **1**  **1**  **1** | **0**  **0**  **0**  **0**  **0**  **0** |
| **Projekto rezultatas** | * pateikiamas produktas ar tyrimas atitinka projekto temą, tikslus, uždavinius; * tikslingai pasinaudota pasirinktomis priemonėmis; * iškeltos ir įgyvendintos kūrybingos idėjos; * įvardijamas ir pagrindžiamas projekto aktualumas; * aprašyme nuosekliai pateiktos visos projekto struktūrinės dalys; * aprašymas parašytas taisyklinga, rišlia, dalykine kalba; * suformuluotos tikslios išvados. | **2**  **2**  **2**  **2**  **2**  **2**  **2** | **1**  **1**  **1**  **1**  **1**  **1**  **1** | **0**  **0**  **0**  **0**  **0**  **0**  **0** |
| **Projekto pristatymas** | * Nuosekliai pristatomi projekto tikslai ir uždaviniai; * Išskiriami pagrindiniai darbo etapai, rezultatai; * Vartojamos su darbo tema susijusios sąvokos ir terminai * Argumentuotai įsivertintas atliktas darbas. | **2**  **2**  **2**  **2** | **1**  **1**  **1**  **1** | **0**  **0**  **0**  **0** |

Iš viso 34 taškai.

Jeigu mokinys surinko mažiau negu 13 taškų darbas neįskaitomas.

Taškų skaičius konvertuojamas į pažymį. Pažymys rašomas į dienyną.